CELEX: C2005/082/18
Language: sl
Date: 2005-04-02 00:00:00
Title: Zadeva C-15/05: Predlog za sprejem predhodne odločbe na podlagi sodbe Gerechtshof te Amsterdam z dne 28. decembra 2004 v zadevi Kawasaki Motors Europe NV proti Inspecteur van de Belastingdienst/Douane district Rotterdam

2.4.2005   
            
            
               SL
            
            
               Uradni list Evropske unije
            
            
               C 82/9
            
         Predlog za sprejem predhodne odločbe na podlagi sodbe Gerechtshof te Amsterdam z dne 28. decembra 2004 v zadevi Kawasaki Motors Europe NV proti Inspecteur van de Belastingdienst/Douane district Rotterdam
   (Zadeva C-15/05)
   (2005/C 82/18)
   Jezik postopka: nizozemščina
   Gerechtshof te Amsterdam (Nizozemska) je s sodbo z dne 28. decembra 2004 v zadevi med Kawasaki Motors Europe NV in Inspecteur van de Belastingdienst/Douane district Rotterdam, ki ga je sodno tajništvo prejelo dne 19. januarja 2005, Sodišču Evropskih skupnosti predložil predlog za sprejem predhodne odločbe.
   Gerechtshof te Amsterdam predlaga Sodišču, naj odloči o naslednjih vprašanjih:
   
               1)
            
            
               Ali je Uredba Komisije (ES) št. 2518/98 (1) z dne 23. novembra 1998 o uvrstitvi določenega blaga v kombinirano nomenklaturo (UL 1998 L315) veljavna, kolikor so nova štirikolesna vozila za vse terene, opisana v točki 5 Priloge k tej Uredbi, uvrščena med vozila, namenjena prevozu oseb v smislu tarifne podštevilke 8703 21 SCT?
            
         
               2)
            
            
               Če Uredba ni veljavna, ali se lahko SCT razlaga v smislu, da se zadevno blago lahko razvrsti pod eno izmed tarifnih podštevilk tarifne številke 8701 90 SCT?
            
         
      (1)  Uredba Komisije (ES) št. 2518/98 z dne 23. novembra 1998 o uvrstitvi določenega blaga v kombinirano nomenklaturo (UL 1998 L 315, str. 3).